**Milyen egy bűvész?**

Egészítsétek ki Weöres Sándor alábbi versének hiányos sorait!

Sátor alól kikiáltó szétnéz:
„Itt látható a nagyhírű b...............!
A .............. karikázik,
a kezével citerázik,
az or............... orgonázik,
a …..........vel figurázik,
a szemével gurgulázik,
a szájával v....................!”

Megoldás:

Weöres Sándor

Vásár

Sátor alól kikiáltó szétnéz:
„Itt látható a nagyhírű bűvész!
A lábával karikázik,
a kezével citerázik,
az orrával orgonázik,
a fülével figurázik,
a szemével gurgulázik,
a szájával vacsorázik!”

Gyűjtsétek ki, hogy a cikk szerint mi jellemzi a bűvészt, mik a külső és belső tulajdonságai! Vessétek össze a Weöres-verssel! Készítsetek rajzot vagy képregényt, amelyben megjelennek ezek a tulajdonságok!